Վանաձորում գործում է Ս. Գրիգոր Նարեկացի եկեղեցին, ինչպես նաև հայորդյաց տուն ու բարեգործական ճաշարան: Գյումրիում շահագործման է հանձնվել Թարգմանչաց կոչվող թիվ 30 դպրոցը: Այս և մի շարք այլ ծրագրեր իրագործվել են ամերիկահայ Բեդևյան ընտանիքի բարերարությամբ: Հաղորդումը պատմում է Սարգիս Բեդևյանի կյանքի ու գործունեության մասին: Նա ծնվել է Երուսաղեմում, ապա՝ տեղափոխվել Միացյալ Նահանգներ: Մշտապես ներգրավված է ազգային, եկեղեցական կյանքում: Բարերարը հաճախ է այցելում Մայր Աթոռ Ս. Էջմիածին: Սարգիս Բեդևյանը 2008 թ. մյուռոնօրհնության խաչի կնքահայրն էր: